Pogovor o Wikipediji:WikiProjekt Romani

message: Razširil sem članek Luís de Camões, imamo tudi Luzijado, vendar ju ne morem označiti z oznako pripadajočega WikiProjekta. Do zdaj so bili že ustvarjeni razni projekti za posamezne vidike literature, nimamo pa krovnega projekta za vse te teme, ki bi to povezal. Predlagam, da se ta WikiProjekt preimenuje v WikiProjekt Literatura. Menim, da je glede na obravnavano tematiko (razvidno iz navedenih del na strani) in tudi domet slovenske Wikipedije to ustreznejši naslov. Poleg tega imamo portal Literatura in je konceptualno smiselno, da je vsa tematika združena pod okriljem skupnega projekta z enakim naslovom. --TadejM pogovor 21:26, 10. junij 2023 (CEST)
replies: text: Tudi jaz mislim, da bi bilo razširitev WikiProjekta smiselno. Vendar pa je trenutno ta projekt živ pod vodstvom  in bom upoštevala njegovo mnenje, saj bi  bilo treba tudi preoblikovati osnovno stran WikiProjekta --Pinky sl (pogovor) 11:05, 11. junij 2023 (CEST).
replies: text: :Wikiprojekt Romani je zastavil uporabnik Fran, ki je bil dejaven v letih 2009–12, potem so ga posvojili študentje slovenščine na FF UL in ga razširili s kazali strokovnih knjig, ki razpravljajo o romanih in drugi slovenski književnosti. Romane (slovenske in druge) smo dodajali na Wikipedijo še naprej, ker pa smo si delo kmalu organizirali na Wikiverzi, smo vpisovanje načrtovanih in končanih gesel na wikipedijsko projektno stran Romani zanemarili, tako da ima bolj zgodovinski značaj. Če bo kdo spreminjal njegov naslov, naj poskrbi za samodejne preusmeritve in prevzame oživljanje zaspalega projekta. Ker s tem semestrom končujem svoje učiteljsko mujanje, študentov ne bom več nagovarjal k sodelovanju in bo projekt, domnevam, v največji meri prepuščen zunajšolskim sodelavcem. Naslov projekta Romani seveda že dolgo ni najbolj ustrezen, ampak saj tudi računalnika že dolgo nimamo za računanje, pa ima še vedno tako ime.

text: :Tudi portal Literatura je zgodovinska reč. Svojčas je usmerjal naše dejavnosti in je dokument tega početja. Morda v prihodnje koga nagovori k nadaljevanju in osvežitvi. Njegovo preimenovanje pa bi bilo dokument jezikovnega purizma in črkobralstva; v življenju (vsakdanjem in strokovnem) sta namreč v rabi oba sinonima, književnost in literatura, in nobenega haska ni od preganjanja enega v korist drugega; pustimo take abderitske dileme pri kraju. --Hladnikm (pogovor) 15:52, 13. junij 2023 (CEST)
replies: text: ::@ Hladnikm Hvala za komentar. Mislim, da bo potem smiselno WikiProjekt Literatura/Književnost zastaviti na novo, WikiProjekt Romani pa preoblikovati v delovno skupino oz. podprojekt krovnega projekta in ga mogoče označiti kot , sploh če ne bo študentov, ki bi aktivno prispevali vsebino. WikiProjekt Knjževnost/Literatura bo potem seveda napredoval s temu primernim tempom. Ob tem bi se rad zahvalil tebi in drugim organizatorjem ter študentom na sploh za izjemen prispevek. Super bi bilo videti evidenco opravljenega dela. Je pa za tiste, ki bi jih tako sodelovanje zanimalo, zagotovo na voljo še ogromno možnosti, zlasti na področju tuje literature.

text: ::Glede preimenovanja portala, moram reči, da mi je ime Literatura osebno simpatično. Po drugi strani pa imamo WP:DOP, kjer je navedeno »V naslovih uporabljajte slovenska imena pojmov, če obstajajo.« in tudi nasploh se je priporočljivo držati pristopa en pojem – en izraz, da se izognemo zmedi. Zavedam se, da v ta projekt prispeva množica ljudi, tako da tega v praksi ni mogoče udejanjiti, menim pa, da bi vsaj pri osrednjih temah morali težiti k neki poenotenosti. Ne iz purističnega vzgiba, ampak zaradi jasnosti in doslednosti. Menim tudi, da se s tem ne mudi. Upam, da boš nadaljeval z vzdrževanjem portala, tako da bo lahko še nekaj časa ostal pod trenutnim imenom. --TadejM pogovor 17:30, 13. junij 2023 (CEST)
Drugi vidik pa je izbira naslova. Literatura ali književnost? Portal je na naslovu Portal:Literatura, krovna kategorija je na :Kategorija:Književnost, tudi članek je književnost. Na splošno se še vedno za vso tiskano besedo uporablja izraz književnost, toda v stroki je govora o strokovni literaturi (in ne književnosti). --TadejM pogovor 02:21, 12. junij 2023 (CEST)

text: Pustimo izraz strokovna literatura, znotraj umetnosti sta izraza književnost in literatura sinonima. Eno je Portal:Literatura, drugo so projekti. Portal je zaenkrat še usmerjen na slovensko književnost, ker je rasel skupaj z wikivirom. Wikiprojekti pa so bili od začetka ožje fokusirani in vezani na fakultetno snov, npr. Wikipedija:Izobraževalni program Slovenska mladinska književnost, Wikipedija:Izobraževalni program Slovenski pisatelji, Wikipedija:Izobraževalni program Slovenska literarna veda, tudi bibliotekarski Wikipedija:Izobraževalni program Bibliotekarji o romanih (le zakaj jim je bilo treba dodati oznako izobraževalni program?), nobeden od njih ne zajema epov in evropskih klasičnih književnikov. MZaplotnik(sporočilo) 06:22, 12. junij 2023 (CEST)
Smiselno bi bilo poenotenje; kot preferenčni izraz je v Wikipodatkih  in v geslovniku Cobissa  trenutno vneseno Književnost, tako da bi bilo potem najboljše namesto WikiProjekt Literatura uporabiti poimenovanje WikiProjekt Književnost. Glede na to, od kod vse je portal povezan, predlagam tudi, da se fokus portala prestavi na vso književnost, ne samo slovensko; ali pa naj se portal ustrezno preimenuje in se povezave odstranijo. Glede razlikovanja WikiProjekt/izobraževalni program je razlika v načinu izvajanja in v tem, kdo se vključuje v projekt. Tudi v angleški Wikipediji uporabljajo naziv Education Program. Lahko se sicer uporablja tudi drug izraz. Pomembno je ne poimenovati kot WikiProjekt tistih aktivnosti, ki so namenjene zgolj študentom ali ožji strokovni skupnosti. --TadejM pogovor 11:53, 12. junij 2023 (CEST)
thread_title: Ime in obseg WikiProjekta